

Atribuţiile postului:

-participă la identificarea surselor de finanțare disponibile pentru proiectele de interes local ale UAT Orașul Buhuși;
-sprijină activitatea de inițiere și pregătire a proiectelor de investiții publice, inclusiv prin întocmirea, sub coordonare, a fișelor de fundamentare, notelor de fundamentare, notelor conceptuale, temelor de proiectare și a altor documente administrative necesare;
-participă la pregătirea și verificarea documentară a documentațiilor tehnico-economice aferente obiectivelor/proiectelor de investiții finanțate din fonduri publice, în raport cu prevederile HG nr. 907/2016;
-sprijină întocmirea, centralizarea și verificarea documentelor necesare depunerii cererilor de finanțare pentru proiecte finanțate din fonduri europene, naționale, guvernamentale, locale sau din alte surse legal constituite;
-participă la pregătirea cererilor de plată, cererilor de rambursare, rapoartelor de progres, notificărilor, clarificărilor și a altor documente solicitate de finanțatori, potrivit regulilor specifice fiecărui program de finanțare;
-sprijină implementarea proiectelor aflate în derulare, prin urmărirea activităților prevăzute în cererile de finanțare, contractele de finanțare, graficele de implementare și documentele aprobate;
-urmărește, sub coordonare, termenele stabilite prin contractele de finanțare, actele adiționale, graficele de activități, contractele de achiziție publică și corespondența cu finanțatorii;
- sprijină pregătirea documentelor necesare procedurilor de achiziție publică aferente proiectelor, cu respectarea legislației aplicabile în domeniul achizițiilor publice;
-participă, sub coordonare, la urmărirea contractelor de achiziție publică aferente proiectelor, din perspectiva corelării acestora cu activitățile aprobate prin proiect, bugetul aprobat și termenele asumate;
-întocmește adrese, note, referate, situații centralizatoare, informări și puncte de vedere privind stadiul proiectelor aflate în pregătire, evaluare, contractare, implementare sau monitorizare;
-asigură evidența, ordonarea și arhivarea documentelor aferente proiectelor, potrivit procedurilor interne și cerințelor finanțatorilor;
-colaborează cu celelalte compartimente din cadrul instituției pentru obținerea documentelor și informațiilor necesare pregătirii și implementării proiectelor;
-participă la monitorizarea indicatorilor asumați prin proiecte și la centralizarea documentelor justificative privind îndeplinirea acestora;
- sprijină pregătirea răspunsurilor la solicitările de clarificări formulate de finanțatori, autorități de management, organisme intermediare, instituții de control sau alte autorități competente;
-îndeplinește orice alte atribuții stabilite prin fișa postului, prin dispozițiile conducătorului instituției sau ale șefului ierarhic, în limitele competențelor funcției publice ocupate și ale legislației aplicabile.

